

МОНГОЛ УЛСЫН ХУУЛЬ

2017 оны 05 сарын 18 өдөр Төрийн ордон, Улаанбаатар хот

**УЛС ТӨРИЙН ХИЛС ХЭРЭГТ**

**ХЭЛМЭГДЭГЧДИЙГ ЦАГААТГАХ, ТЭДЭНД**

**НӨХӨХ ОЛГОВОР ОЛГОХ ТУХАЙ ХУУЛЬД**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Улс төрийн хилс хэрэгт хэлмэгдэгчдийг цагаатгах, тэдэнд нөхөх олговор олгох тухай хуулийн 3 дугаар зүйлийн 3.1.3 дахь заалтын “Эрүүгийн байцаан шийтгэх хуулийн 5.1.11-д” гэснийг “Эрүүгийн хэрэг хянан шийдвэрлэх тухай хуулийн 1.4 дүгээр зүйлийн 1.4 дэх заалтад” гэж, 3.1.4 дэх заалтын “Эрүүгийн байцаан шийтгэх хуулийн 5.1.13-д” гэснийг “Эрүүгийн хэрэг хянан шийдвэрлэх тухай хуулийн 9.5 дугаар зүйлийн 1 дэх хэсэгт” гэж, 7 дугаар зүйлийн 7.1 дэх хэсгийн “байцаан шийтгэх” гэснийг “хэрэг хянан шийдвэрлэх тухай” гэж тус тус өөрчилсүгэй.

**2 дугаар зүйл.**Энэ хуулийг Эрүүгийн хэрэг хянан шийдвэрлэх тухай хууль /Шинэчилсэн найруулга/хүчин төгөлдөр болсон өдрөөс эхлэн дагаж мөрдөнө.

МОНГОЛ УЛСЫН

ИХ ХУРЛЫН ДЭД ДАРГА Ц.НЯМДОРЖ